ZMLUVA O DIELO

č. (doplní objednávateľ pred podpisom zmluvy)

*uzavretá podľa § 56 zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov a podľa § 536 a násl. zákona č. 513/1991 Zb., obchodného zákonníka, v platnom znení*

I.  
ZMLUVNÉ STRANY

* 1. **Objednávateľ:**

Názov : Mesto Levoča

Sídlo : Námestie Majstra Pavla, 054 01 Levoča

Štatutárny orgán : Ing. Miroslav Vilkovský, MBA – primátor mesta

IČO : 00329321

DIČ : 2020717754

Bankové spojenie : UniCredit Bank Slovakia, a.s., Levoča

IBAN : SK45 1111 0000 0010 1934 5046

*(ďalej len „Objednávateľ“)*

* 1. **Zhotoviteľ:**

Názov : ..............................

Sídlo : ..............................

IČO : ..............................

DIČ : ..............................

IČ DPH : ..............................

Bankové spojenie : ..............................

IBAN : ..............................

Štatutárny orgán : ..............................

Zapísaná v:   ..............................

Zástupca oprávnený konať:

a) vo veciach zmluvných : ..............................

b) vo veciach realizácie : ..............................

Telefón/fax : ..............................

e-mail : ..............................

*(ďalej len „Zhotoviteľ“)*

II.   
VÝCHODISKOVÉ PODKLADY A ÚDAJE

* 1. Zmluvné strany uzatvárajú zmluvu o dielo v súlade s postupom zadávania zákaziek s nízkou hodnotou podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a internou smernicou Mesta Levoča o postupe zadávania podlimitných zákaziek s využitím elektronického trhoviska a o postupe zadávania zákaziek s nízkou hodnotou.
  2. Názov stavby: ***„Modernizácia osvetľovacej sústavy hracej plochy a tribúny športovej haly na Ulici Jána Francisciho 12, Levoča“*** *(ďalej len „dielo“)*. Stavebné práce sa budú realizovať v rozsahu Projektu stavby „Modernizácia osvetľovacej sústavy hracej plochy a tribúny, športovej haly na Ulici J. Francisciho č. 12, Levoča“ ktorý vypracovala spoločnosť Mima Projekt, s. r. o., Štepánkovická 757/28, 059 38 Štrba, dátum vyhotovenia 01/2019, zodpovedný projektant Ing. Milan Macko, autorizovaný stavebný inžinier, evidenčné číslo 6200\*14.
  3. Podkladom pre uzatvorenie tejto zmluvy je predložená cenová ponuka Zhotoviteľa v rámci postupu zadávania zákazky s nízkou hodnotou s oceneným výkazom výmer (Príloha č.1 k tejto zmluve) spracovaným na základe projektovej dokumentácie, ktorú mal Zhotoviteľ k dispozícií. Ocenený výkaz výmer je neoddeliteľnou súčasťou tejto zmluvy.
  4. Zhotoviteľ vyhlasuje, že:

1. sa oboznámil a preskúmal všetky podmienky a okolnosti súvisiace s realizovaním predmetu zmluvy a sú mu známe všetky technické, kvalitatívne a kvantitatívne podmienky vykonania diela,
2. riadne sa oboznámil so všetkou dokumentáciou špecifikujúcou požiadavky na vykonanie diela, ako aj so skutočným stavom na mieste, na ktorom má byť dielo podľa tejto zmluvy realizované,
3. predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto zmluvou a všetkými jej prílohami, s príslušnými právnymi predpismi, ako aj technickými normami požadovanými projektom stavby.
   1. Zhotoviteľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu zmluvy (okrem dodávateľov tovaru):

Obchodné meno : ..............................

Sídlo/miesto podnikania : ..............................

IČO : ..............................

Percentuálny podiel z hodnoty plnenia : ..............................

Zapísaná v : ..............................

Osoba oprávnená konať za subdodávateľa : ..............................

Kontakt : ..............................

(pozn.: zoznam subdodávateľov bude rozšírený podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia tejto zmluvy zhotoviteľ nezadáva žiadnu časť zákazky podľa tejto zmluvy žiadnemu subdodávateľovi).

* 1. V prípade, ak zhotoviteľ zverí vykonanie časti predmetu zmluvy inému subdodávateľovi ako tomu, ktorý je uvedený v bode 2.5 tejto zmluvy, je povinný oznámiť objednávateľovi každú zmenu subdodávateľa pred začatím vykonávania časti predmetu zmluvy. V prípade zmeny subdodávateľa musí byť nový subdodávateľ, ak sa na neho podmienky zápisu vzťahujú, zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov. Nový subdodávateľ musí spĺňať rovnaké podmienky účasti ako pôvodný subdodávateľ.
  2. Subdodávateľ, ktorý nie je uvedený v bode 2.5 môže začať vykonávanie časti predmetu zmluvy iba po písomnom odsúhlasení objednávateľom. V prípade, ak subdodávateľ začne vykonávať časť predmetu zmluvy bez súhlasu objednávateľa alebo napriek odmietnutiu subdodávateľa objednávateľom, má objednávateľ právo prerušiť vykonávané práce, prípadne žiadať ich odstránenie na náklady zhotoviteľa. Zhotoviteľ v takomto prípade nemá nárok na predĺženie času plnenia v súlade so zmluvou, úhrady za takto vykonané práce a ani úhrady za ich odstránenie.
  3. Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti predmetu zmluvy jemu zadanej zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia)..
  4. Investorom diela je objednávateľ. **„Projekt je podporený z rozpočtu Prešovského samosprávneho kraja“**. Dielo bude financovanie prostredníctvom dotácie z rozpočtu Prešovského samosprávneho kraja a z vlastných prostriedkov objednávateľa vyčlenených na tento účel.

III.  
 PREDMET PLNENIA

* 1. Predmetom tejto zmluvy je riadne vykonanie diela za podmienok stanovených v tejto zmluve, v súlade s Projektom stavby, Výkazu Výmer a špecifikácií, ktoré sú jej súčasťou, vo vlastnom mene, na vlastné náklady a na vlastnú zodpovednosť Zhotoviteľom*,* pri dodržaní platných EN, STN, technologických postupov a všeobecne záväzných technických požiadaviek, platných právnych, prevádzkových a bezpečnostných predpisov, v súlade s:
     1. Stavebné práce sa budú realizovať v rozsahu Projektu stavby „Modernizácia osvetľovacej sústavy hracej plochy a tribúny, športovej haly na Ulici J. Francisciho č. 12, Levoča“ ktorý vypracovala spoločnosť Mima Projekt, s. r. o., Štepánkovická 757/28, 059 38 Štrba, dátum vyhotovenia 01/2019, zodpovedný projektant Ing. Milan Macko, autorizovaný stavebný inžinier, evidenčné číslo 6200\*14:
     2. Stavebné práce sa budú realizovať v súlade s Ohlásením stavebných úprav a udržiavacích prác vydaným Obcou Kurimany, Stavebný úrad, č. SOÚ 1521/5682-141/2019, zo dňa 20.03.2019.
     3. oceneným položkovým Výkazom Výmer (tvorí prílohu č.1 k Zmluve o dielo).
  2. Dielo vykoná zhotoviteľ v súlade a v rozsahu s nasledujúcimi dokumentmi, ktoré sú prílohou tejto zmluvy a obsahujú podrobnú špecifikáciu predmetu diela:

1. **Položkový rozpočet s Výkazom Výmer (príloha č. 1 k Zmluve o dielo ).**
   1. Zhotoviteľ týmto potvrdzuje, že mu Objednávateľ pred uzatvorením tejto zmluvy odovzdal vyššie uvedené dokumenty potrebné pre vykonanie diela.
   2. Zhotoviteľ preveril pred podpisom tejto zmluvy všetky, Objednávateľom mu odovzdané dokumenty, čo do správnosti, úplnosti, presnosti a použiteľnosti a prehlasuje, že všetkým dokumentom porozumel, a že je schopný dielo riadne vykonať.
   3. Zhotoviteľ je oprávnený v priebehu plnenia diela uplatňovať nároky a požiadavky na úpravu ceny diela len v zmysle § 18 Zákona. č. 343/2015 Z. z. o verejnom obstarávaní v platnom znení (ďalej len *„ZoVO*).
   4. Súčasťou diela sú tiež okrem iných najmä tieto činnosti, ktoré zhotoviteľ zabezpečí sám a na vlastné náklady a vlastnú zodpovednosť pri zhotovovaní diela:
2. vypracovanie dokumentácie skutočného vyhotovenia diela, zhotoviteľ vyznačí *„červenou“* všetky zmeny, ku ktorým došlo v priebehu zhotovenia diela; tie časti projektu, u ktorých nedošlo k žiadnym zmenám budú označené nápisom „bez zmien“,
3. zabezpečenie a zaistenie prípadného zvláštneho užívania chodníka a verejných plôch vrátane úhrady vymeraných poplatkov, resp. nájomného a ostatných s tým spojených nákladov počas realizácie predmetu plnenia,
4. zaistenie a dodanie atestov a dokladov o požadovaných vlastnostiach výrobkov a stavebných materiálov podľa zákona č. 56/2018 Z. z. v znení neskorších predpisov použitých v priebehu realizácie plnenia diela,
5. zabezpečenie odvozu,  uloženia a likvidácie prebytočného stavebného materiálu, vybúraných hmôt a materiálov na legalizovanú skládku vrátane poplatku za uskladnenie a likvidáciu,
6. oznámiť v súlade s platnými záväznými stanoviskami začiatok stavebných prác dotknutým subjektom (príslušnému Krajskému pamiatkovému úradu a pod.),
7. vyhotovenie fotodokumentácie v priebehu realizácie predmetu plnenia, a po jeho ukončení,
8. zabezpečiť na svoje náklady dopravu a skladovanie všetkých materiálov, stavebných výrobkov a dielcov, strojného vybavenia a zariadenia, ručného náradia a  ich presun zo skladu na stavenisko a späť,
9. zabezpečiť vybudovanie, oplotenie, stráženie a potrebné technické vybavenie staveniska, vrátanie jeho uvedenia do pôvodného stavu, zabezpečiť pravidelné udržiavanie čistoty a poriadku na stavenisku,
10. zabezpečiť podmienky v zmysle právnych technických predpisov pre bezpečnosť a ochranu zdravia a ochranu pred požiarmi počas realizácie stavebných prác,
11. zabezpečiť pravidelné a bezodkladné udržiavanie čistoty priľahlých miestnych a štátnych komunikácií a ciest, po ktorých sa budú pohybovať motorové vozidlá zhotoviteľa pri prevoze, osôb, materiálov a stavebných hmôt, odpadov,  vybúraných materiálov a pod., na stavenisko, resp. zo staveniska počas realizácie diela,
12. zabezpečiť potrebné energie pre realizáciu diela (elektro, voda a pod.) sám a na vlastné náklady,
13. zabezpečiť počas realizácie prác na stavbe prítomnosť stavbyvedúceho, zodpovedného za koordináciu prác na stavbe,
14. zabezpečenie splnenia povinnosti a podmienok uvedených v stanoviskách a vyjadreniach dotknutých orgánov verejnej správy, ďalších orgánov a organizácií dotknutých stavbou, ktoré sú súčasťou vydaného stavebného povolenia, a ktoré boli vydané k projektovej dokumentácií v schvaľovacom procese,
15. zabezpečiť v prípade potreby rozšírenia, prípadného doplnenia detailnejšieho riešenia výkresovej časti projektovej dokumentácie stavby, resp. riešenia zmien jednotlivých časti projektovej dokumentácie túto dokumentáciu u projektanta sám a na vlastné náklady vrátane zabezpečenia jej prípadného schválenia dotknutými orgánmi a organizáciami,
16. zabezpečiť pravidelnú konzultáciu so  zástupcami projektanta, zástupcami stavbou dotknutých orgánov a organizácií, prípadne ďalšími stavbou dotknutými subjektmi,
17. zabezpečenie a dodanie dokumentácie stavby v rozsahu článku IX., bodu 9.8 tejto zmluvy.

IV.   
ČAS A MIESTO PLNENIA

* 1. Termín realizácie stavebných prác: **01.07.2020 – 31.07.2020.** Zhotoviteľ sa zaväzuje :
* dokončiť a odovzdať dielo v stanovenom termíne: **najneskôr do 31 kalendárnych dní** odo dňa odovzdania staveniska vrátane preberacieho konania.
  + zhotoviteľ je povinný prevziať stavenisko od Objednávateľa najneskôr do 5 pracovných dní odo dňa prijatia Výzvy objednávateľa k prevzatiu staveniska. Zhotoviteľ je povinný začať so zhotovovaním diela najneskôr do 5 pracovných dní odo dňa prevzatia staveniska. Vyššie uvedené termíny a lehoty je možné meniť len na základe písomného súhlasu Objednávateľa.
* termín uvoľnenia staveniska je do 5 pracovných dní odo dňa protokolárneho prevzatia stavby.
  1. Miestom plnenia diela: **k. ú.: Levoča, parcela č. KN C 2888/334 - Športový hala, Ul. Francisciho 12, 054 01 Levoča.**
  2. Práce na realizácii predmetu zmluvy budú zo strany zhotoviteľa zabezpečené podľa zmluvných ustanovení a noriem na odbornej úrovni odborne spôsobilou osobou: ................ (meno doplní zhotoviteľ). Zhotoviteľ sa zaväzuje, že menovaná odborne spôsobilá osoba bude k dispozícii počas celej doby plnenia predmetu ZoD.
  3. Zhotoviteľ je povinný bez meškania informovať Objednávateľa o vzniku udalosti, ktorá bráni alebo sťažuje realizáciu diela s dôsledkom omeškania doby dokončenia diela dohodnutej touto zmluvou.
  4. Za dokončené dielo sa považuje dielo po jeho úplnom a riadnom vyhotovení podľa dohodnutého rozsahu a po odstránení všetkých vád a nedorobkov.
  5. Zmluvný termín uvedený v bode 4.1 je termín najneskoršie prípustný a neprekročiteľný s výnimkou:
  + vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy),
  + v prípade zmien rozsahu diela podľa pokynov Objednávateľa; v prípade zmeny rozsahu diela zmluvné strany uzavrú dodatok k tejto zmluve, kde bude uvedená zmena rozsahu diela a z toho vyplývajúca zmena termínu ukončenia diela a ceny diela,
  + vydania príkazov, zákazov a obmedzení vydaných orgánmi verejnej moci, ak neboli vydané v dôsledku konania alebo nekonania Zhotoviteľa.
  1. Dokončením diela sa rozumie jeho riadne odovzdanie Objednávateľovi protokolom o odovzdaní a prevzatí diela, v ktorom bude oboma zmluvnými stranami potvrdené, že dielo je odovzdané bez takých vád a nedorobkov, ktoré by bránili jeho trvalému užívaniu.
  2. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
  3. V prípade existencie nevhodných poveternostných alebo klimatických podmienok je Zhotoviteľ oprávnený prerušiť vykonávanie diela. Na prerušenie vykonávania diela je Zhotoviteľ povinný upozorniť objednávateľa zápisom v stavebnom denníku. O dobu prerušenia vykonávania diela sa predlžuje lehota na zhotovenie a dokončenie diela. Za nevhodné poveternostné podmienky sa považuje nesplnenie podmienok podľa príslušných EN, STN podľa ktorých sa budú realizovať jednotlivé druhy prác.
  4. Ak Zhotoviteľ pripraví dielo na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne.

V.  
CENA

* 1. Cena diela je cenou stanovenou na základe **Prílohy č. 1 k Zmluve o dielo: Položkový rozpočet s výkazom výmer** v súlade so zákonom č. 18/1996 Zb., o cenách, v znení neskorších predpisov a predstavuje čiastku:

Cena diela bez DPH ................EUR

DPH ................ EUR

**Cena diela vrátane DPH / Cena celkom .................EUR**

(slovami: ..........................................)

* 1. DPH je stanovená vo výške a sadzbe podľa príslušného právneho predpisu, platného v dobe podpisu tejto zmluvy.
  2. Cena za dielo je maximálna, t.j. cena, ktorú nie je možné prekročiť, ak v zmluve nie je uvedené inak.
  3. V cene podľa ods. 5.1 tejto zmluvy sú obsiahnuté aj náklady na zabezpečenie činnosti Zhotoviteľa uvedených v čl. III tejto zmluvy, ďalej okrem iných najmä na obstaranie, vybudovanie, prevádzku, údržbu, stráženie a vypratanie zariadenia staveniska Zhotoviteľa, bezpečnostné opatrenia, prípadne poplatky za dočasné dopravné značenie, poplatky za záber a užívanie verejných a iných plôch mimo priestorov vo vlastníctve Objednávateľa, zabezpečenie vytýčenia inžinierskych sieti ak budú potrebné, všetky ostatné náklady zhotoviteľa spojené so zhotovením stavby, náklady na elektrickú energiu a vodu, ďalej všetky potrebné náklady na prípadné odborné prehliadky a skúšky, atesty, certifikáty stavebných výrobkov a materiálov a náklady na zabezpečenie a vykonanie podmienok stanovených v písomných vyjadreniach dotknutých subjektov k stavbe, náklady spotrebovaných energií počas realizácie diela, certifikáty (atesty, doklady o preukázaní zhody stavebných výrobkov a použitých materiálov), náklady na dokumentáciu skutočného vyhotovenia stavby, a pod.
  4. Cena podľa ods. 5.1 tejto zmluvy obsahuje aj prípadný poplatok za predlženie záručnej lehoty svietidiel na 60 mesiacov.
  5. Zhotoviteľ nemá nárok na úpravu ceny spôsobenej predĺžením lehoty vykonania diela, ktoré sám zavinil.
  6. V prípade nevykonania niektorých prác, resp. činnosti uvedených v položkovom rozpočte zo strany zhotoviteľa, ak sa tieto ukážu v priebehu prác ako nepot­rebné; v tomto prípade budú tieto práce z ceny diela odpočítané a to v cene podľa položkového rozpočtu.
  7. Táto zmluva môže byť menená iba písomnými dodatkami potvrdenými oprávnenými zástupcami zmluvných strán, a to v súlade s ustanovením § 18 ZoVO. Postup úpravy ceny pri rozšírení predmetu plnenia podľa tejto zmluvy je nasledovný:
* každá zmena vyvolaná objednávateľom oproti ocenenému výkazu výmer (resp. rozpočet), bude zapísaná v stavebnom denníku a podpísaná zástupcami zhotoviteľa, Objednávateľa a v prípade potreby aj projektanta stavby,
* v prípade súhlasu zmluvných strán so zmenou, vypracuje zhotoviteľ dodatok k zmluve, ktorý bude obsahovať:
  + 1. položkovite ocenený výkaz výmer naviac prác,
    2. sprievodnú správu,
    3. kópiu zápisov zo stavebného denníka,
  + pre ocenenie výkazu výmer u naviac prác bude Zhotoviteľ používať ceny nasledovne:
    1. pri položkách, ktoré sa vyskytovali v položkovom rozpočte bude používať ceny z položkového roz­počtu,
    2. pri položkách, ktoré sa v položkovom rozpočte nevyskytovali, predloží Zhotoviteľ osobitnú kalkuláciu ceny, v ktorej takéto práce ocení podľa jednotkových cien uvedených v rozpočte za práce, ktoré sú svojou povahou najbližšie naviac prácam,
    3. v prípade, ak kalkulácia ceny nebude predložená, alebo nedôjde k dohode, budú práce ocenené podľa obvyklých trhových cien za rovnaký typ prác.
  + dodatok k tejto zmluve, podpísaný oboma zmluvnými stranami dotýkajúci sa zmeny ceny diela, bude oprávňovať zhotoviteľa k uplatňovaniu zmenenej ceny vo faktúre.

VI.   
PLATOBNÉ PODMIENKY A FAKTURÁCIA

* 1. Cenu za zhotovenie diela zaplatí Objednávateľ Zhotoviteľovi na základe konečnej faktúry, ktorú zhotoviteľ vystaví na základe skutočne vykonaných prác, v ktorých bude uvedené množstvo merných jednotiek a ich ocenenie s objektovou skladbou projektu stavby a ponukového rozpočtu. Overenie a potvrdenie zrealizovaných prác v zmysle predložených súpisov prác vykoná odborný technický dozor Objednávateľa. Ak má súpis prác chyby, vráti ho Zhotoviteľovi na prepracovanie.
  2. Objednávateľ neposkytuje Zhotoviteľovi na plnenie podľa tejto zmluvy počas realizácie diela žiadne preddavky ani zálohy z ceny diela. Faktúry budú obsahovať všetky náležitosti daňového dokladu v zmysle zák. č. 222/2004 Z.z. o dani z pridanej hodnoty v znení neskorších predpisov.
  3. Faktúry budú obsahovať nasledovné náležitosti:
  + označenie “faktúra” a jej číslo,
  + identifikačné údaje Objednávateľa a Zhotoviteľa (IČO, DIČ, IČ DPH, sídlo), registrácia,
  + označenie banky a číslo účtu, na ktorý sa má platiť, v súlade so zmluvou,
  + číslo zmluvy a označenie fakturovanej časti diela,
  + deň vystavenia a odoslania faktúry a lehotu jej splatnosti, fakturačné obdobie,
  + fakturovaná suma bez DPH, sadzbu DPH a celkovú fakturovanú sumu vrátane DPH,
  + náležitosti pre účely dane z pridanej hodnoty,
  + pečiatka a podpis oprávneného zástupcu Zhotoviteľa,
  + objednávateľom odsúhlasený a potvrdený súpis vykonaných prác a dodávok,
  + názov diela, predmet úhrady, číslo Zmluvy o dielo (číslo dodatku k Zmluve o dielo)
  + konečná faktúra musí okrem týchto údajov obsahovať náležitosti predpísané v zmysle zákona č. 222/2004 Z.z. o DPH v znení neskorších predpisov a výrazné označenie “konečná faktúra“
  1. Súčasťou faktúr musia byť nasledovné dokumenty (podpísané zástupcom Objednávateľa a oprávneným zástupcom Zhotoviteľa):
* Krycí list faktúry,
* Súpis vykonaných prác.
  1. V prípade, že faktúra nebude obsahovať náležitosti uvedené v zmluve, Objednávateľ je oprávnený vrátiť ich Zhotoviteľovi na doplnenie. V takom prípade nová lehota splatnosti začne plynúť doručením opravenej faktúry Objednávateľovi.
  2. Konečnú vyúčtovaciu faktúru Zhotoviteľ predloží ku dňu odovzdania a prevzatia predmetu zmluvy.
  3. Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
  4. Zhotoviteľ musí svoje práce vyúčtovať overiteľným spôsobom. Faktúry musí byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným výkazom prác a odsúhlasené technickým dozorom. Objednávateľa.
  5. Lehota splatnosti faktúr je 30 dní odo dňa ich doručenia Objednávateľovi spolu so všetkými prílohami. Faktúry budú predkladané v štyroch originálnych vyhotoveniach.

VII.   
ZÁRUČNÁ DOBA - ZODPOVEDNOSŤ ZA VADY

* 1. Zhotoviteľ zodpovedá za to, že dielo je zhotovené podľa schváleného projektu stavby, oceneného výkazu výmer a podmienok zmluvy, a že minimálne počas záručnej lehoty bude mať vlastnosti dohodnuté v zmluve, zodpovedajúce platným technickým predpisom a EN, STN, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania.
  2. Zhotoviteľ zodpovedá za to, že dodané množstvo a vykonané práce sa zhodujú s údajmi uvedenými v súpise prác.
  3. Zhotoviteľ zaručuje, že použité materiály navrhnuté v projektovej dokumentácií sú nové, v prvej akostnej triede, zodpovedajú požiadavkám Objednávateľa a obvyklým štandardom.
  4. Objednávateľ prípadné reklamácie vady diela v záručnej lehote uplatní bezodkladne po ich zistení písomnou formou.
  5. Zhotoviteľ zodpovedá za vady, ktoré dielo má v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ vtedy, ak boli spôsobené porušením jeho povinností.
  6. Zhotoviteľ poskytuje Objednávateľovi záruku na stavebnú časť diela v trvaní 60 mesiacov, v zmysle §562 ods. 2 písm. c) zákona č. 513/1991 Zb. Obchodný zákonník v znení neskorších predpisov a táto začína plynúť od dátumu odovzdania a prevzatia kompletného diela uvedeného v odovzdávacom a preberacom protokole s výnimkou technologických častí, u ktorých bude záručná doba zhodná so záručnou dobou stanovenou ich výrobcami. V prípade, že dôjde k reklamácií vád diela a tieto budú zhotoviteľom v záručnej dobe odstránené, záručná doba na časti diela, ktoré boli prevzaté po reklamácii, začína plynúť dňom prevzatia uvedeného v zápisnici, platí na dobu ďalších 24 mesiacov, ktorá neuplynie skôr ako záručná doba v zmysle prvej vety tohto odseku.
  7. Zhotoviteľ poskytuje Objednávateľovi predlženú záruku na svietidlá v trvaní 60 mesiacov v zmysle §562 ods. 2 písm. c) zákona č. 513/1991 Zb. Obchodný zákonník v znení neskorších predpisov a táto začína plynúť od dátumu odovzdania a prevzatia kompletného diela uvedeného v odovzdávacom a preberacom protokole. V prípade, že dôjde k reklamácií svietidla v záručnej dobe, záručná doba sa predlží o čas odstránenia vady.
  8. Zhotoviteľ nesie plnú zodpovednosť za škody, ktoré vzniknú Objednávateľovi v dôsledku nesplnenia zmluvných podmienok.
  9. Rozoznávajú sa:

1. Zjavné vady, t.j. vady a nedorobky, ktoré Objednávateľ zistil, resp. mohol zistiť odbornou prehliadkou pri preberaní diela. Musia byť ohlásené ich zapísaním v zápise o odovzdaní a prevzatí diela s uvedením dohodnutých termínov ich odstránenia,
2. Skryté vady, t.j. vady, ktoré Objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich ohlásiť u Zhotoviteľa najneskoršie do 5 pracovných dní od ich zistenia. Zhotoviteľ je povinný na ohlásenie reagovať do 2 pracovných dní po jeho obdržaní a dohodnúť s Objednávateľom a podľa okolností aj s projektantom spôsob a primeranú lehotu odstránenia vady.
3. Drobné vady, t.j. vady a nedorobky, ktoré samy osebe ani v spojení s inými nebránia riadnej prevádzke (užívaniu) predpokladanému projektom, nie sú prekážkou odovzdania a prevzatia diela ale zhotoviteľ je povinný ich odstrániť.
   1. Zmluvné strany sa dohodli, že v prípade nedodržania kvality použitých materiálov a nekvalitne zrealizovaných stavebných prác, Zhotoviteľ po uplatnení oprávnenej reklamácie uskutoční neodkladne náhradné plnenie v požadovanej kvalite na svoje náklady.
   2. Zhotoviteľ sa zaväzuje uskutočniť obhliadku do 48 hodín od obdŕžania oznámenia o vade a začať s odstraňovaním vad diela najneskôr do 5 dní od prevzatia písomného uplatnenia oprávnenej reklamácie objednávateľa a vady odstrániť v lehote stanovenej objednávateľom. Maximálna lehota na odstránenie vad je primeraná v závislosti od rozsahu vady, nie však dlhšia ako 30 kalendárnych dní.
   3. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania diela alebo ako jeho dôsledok.
   4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatného odstránenia vady.
   5. Ak zhotoviteľ neodstráni vady v dohodnutej lehote, a ak lehota nebola dohodnutá, bez zbytočného odkladu, je Zhotoviteľ povinný zaplatiť Objednávateľovi zmluvnú pokutu 50 Eur za každý deň omeškania. Objednávateľ môže zabezpečiť odstránenie vad na náklady Zhotoviteľa treťou osobou.
   6. Záručná doba sa predlžuje o dobu začatú dňom oznámenia vad a končiacu dňom opravenia vady zhotoviteľom.
   7. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľ a ten na ich použití trval.
   8. Objednávateľ je povinný umožniť Zhotoviteľovi prístup do priestorov, kde sa majú vady diela, zistené počas záručnej doby odstraňovať.

VIII.   
PODMIENKY VYKONANIA DIELA

* 1. Práce na realizácií diela musia byť vykonané podľa zmluvných ustanovení na profesionálnej úrovni a musia vyhovovať § 43 g zákona č. 50/76 Zb. stavebného zákona v znení neskorších predpisov. Materiály a výrobky určené k vykonaniu diela musia byť všeobecne dobrej kvality a musia spĺňať požiadavky § 43 f zákona č. 50/76 Zb. stavebného zákona v znení neskorších predpisov a zákona č. 133/2013 Z. z. o stavebných výrobkoch v znení neskorších predpisov. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavbe. Výrobky a materiály určené na vykonanie diela musí Zhotoviteľ dodať bez akýchkoľvek práv tretích osôb.
  2. Výrobky a materiály určené na vykonanie diela musí Zhotoviteľ dodať bez akýchkoľvek práv tretích osôb.
  3. Zhotoviteľ vykonáva činnosti spojené s predmetom plnenia na vlastnú zodpovednosť, na svoje náklady, rešpektujúc platné právne predpisy, technické normy, rozhodnutia, stanoviska a vyjadrenia stavbou dotknutých subjektov, rozhodnutia Objednávateľa a špecifikácie projektovej dokumentácie.
  4. Zhotoviteľ sa zaväzuje k osobnej zodpovednosti za svojich zamestnancov, ako aj zamestnancov subdodávateľských firiem konajúcich pre Zhotoviteľa, prípadne ďalších osôb pohybujúcich sa na stavenisku s vedomím Zhotoviteľa, za dodržanie povinnosti vyplývajúcich z platných právnych predpisov na úseku bezpečnosti a ochrany zdravia pri práci a ochrany pred požiarmi, ako aj prípadného odškodnenia za poškodenie zdravia osôb, resp. majetku týchto osôb a susedných nehnuteľnosti.
  5. Zhotoviteľ nesmie realizáciu diela ako celok odovzdať inému subjektu bez predchádzajúceho písomného súhlasu Objednávateľa.
  6. Zhotoviteľ nevykoná žiadne zmeny prác a materiálov bez odsúhlasenia projektantom a Objednávateľom. Všetky požiadavky na prípadne technicky zdôvodnené zmeny, musia byť zapísané do stavebného denníka a až po ich odsúhlasení Objednávateľom môže zmeny Zhotoviteľ realizovať. Práce, ktoré Zhotoviteľ vykoná bez súhlasu Objednávateľa odchylne od zmluvných dojednaní, nebudú uhradené.
  7. Zhotoviteľ písomne vyzve Objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená Objednávateľovi písomne, najmenej 4 pracovné dni vopred. V prípade, že sa zástupca Objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia Zhotoviteľ.
  8. Skutočnosť, že Objednávateľ skontroloval výkresy, výpočty, dodávky, vzorky a vykonané práce, nezbavuje Zhotoviteľa zodpovednosti za prípadné vady a nedorobky a vykonávanie kontrol tak, aby bolo zaručené riadne splnenie predmetu zmluvy.
  9. Pri realizácii diela musí Zhotoviteľ dodržať príslušné predpisy a normy, okrem iných najmä:
* všetky všeobecne záväzné právne predpisy, najmä stavebný zákon č. 50/1976 Zb. v znení neskorších predpisov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,
* všetky platné Európske normy a Slovenské technické normy, vzťahujúce sa na predmet zmluvy, vydaných Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava,
* zákon NR SR č. 124/2006 Z. z. o bezpečnosti a ochrane zdravia pri práci v znení neskorších predpisov,
* zákon NR SR č 314/2001 Z.z. o ochrane pred požiarmi v znení neskorších predpisov,
* nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko,
* rozhodnutia a vyjadrenia dotknutých orgánov verejnej moci a príslušných organizácií,
* nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko,
* nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov,
* nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov,
* nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami,
* zákon NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov.
  1. Zhotoviteľ zaručuje, že má všetky povolenia a licencie, ktoré sú nevyhnutné k zhotoveniu diela, a že tieto povolenia sú postačujúce k tomu, aby mohol dielo riadne začať a dokončiť.
  2. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
  3. Zhotoviteľ vykoná dielo v rozsahu, kvalite a termínoch podľa tejto zmluvy.
  4. Zhotoviteľ po celý čas realizácie diela a odstraňovania jeho vád a nedorobkov:
* sa zaväzuje, že svojou činnosťou nenaruší bezpečnosť osôb nachádzajúcich sa v častiach objektu, ktoré nie sú dotknuté stavebnými prácami, ani iných osôb pohybujúcich sa mimo staveniska, berie zároveň na vedomie, že stavebné práce sa budú realizovať počas prevádzky objektu (jeho prístupných časti),
* vykoná všetky primerané opatrenia na ochranu verejnosti a životného prostredia na stavenisku i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností.
  1. Zhotoviteľ si sám a na svoje náklady zabezpečí dodávky elektriny, vody a ďalších médií na stavenisko po celý čas realizácie diela vrátane rozvodov a meraní spotreby, ak sa nedohodne s Objednávateľom inak. V prípade dohody Objednávateľa so Zhotoviteľom, Objednávateľ umožní Zhotoviteľovi prístup k potrebným médiám, pričom podmienky odberu, vyčíslenia  spotreby a ich úhrady budú dohodnuté pri odovzdaní staveniska.
  2. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad, vzniknutý jeho činnosťou a bude ho likvidovať a ukladať len na miestach k tomu určených v zmysle zákona NR SR 79/2015 Z. z. o odpadoch v znení doplňujúcich neskorších predpisov. Doklady o odvoze, uskladnení a likvidácií stavebného a iného odpadu bude priebežne odovzdávať Objednávateľovi.
  3. Zhotoviteľ pri realizácii diela bude postupovať tak, aby z dôvodu stavebnej činnosti nedošlo ku škodám na majetku Mesta Levoča a susediacich objektov. V prípade, že vzniknú takéto škody z dôvodu na strane Zhotoviteľa, tak ich Zhotoviteľ odstráni na vlastné náklady, a ak to nebude v jeho moci, súhlasí s tým, aby bola výška škôd po ich odstránení a vyčíslení odpočítaná z jeho konečnej faktúry za dielo.
  4. Zhotoviteľ v prípade potreby rozšírenia, prípadného doplnenia detailnejšieho riešenia výkresovej časti projektovej dokumentácie stavby, resp. riešenia zmien, si priebežne jednotlivé časti tejto dokumentácie zabezpečí u projektanta sám a na vlastné náklady vrátane zabezpečenia jej prípadného schválenia dotknutými orgánmi a organizáciami.
  5. V prípade, ak Zhotoviteľ zadá subdodávku alebo ďalej deleguje akúkoľvek úlohu týkajúcu sa vykonania diela a/alebo ktorýchkoľvek prác, dodávok a/alebo služieb súvisiacich so zhotovovaním diela ktorémukoľvek z jeho subdodávateľov (ďalej len subdodávatelia), Zhotoviteľ bude:
     + v plnom rozsahu zodpovedať za riadne a včasné vykonanie diela (časti zhotovovaného diela) takisto, ako keby ho vykonával sám,
     + zabezpečovať, že subdodávatelia sú si plne vedomí a v plnom rozsahu dodržiavajú všetky podmienky tejto zmluvy,
     + v plnom rozsahu vyplácať subdodávateľov za všetky subdodávateľské služby a bude uhrádzať akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú plnené formou subdodávok, budú zhotovované na výlučné náklady Zhotoviteľa a na jeho nebezpečenstvo.
  6. Objednávateľ je povinný odovzdať stavenisko zbavené práv tretích osôb a vypratané tak, aby Zhotoviteľ mohol na ňom začať práce v súlade s podmienkami zmluvy.
  7. Zhotoviteľ je povinný odo dňa prevzatia staveniska viesť stavebný denník s príslušnými náležitosťami, do ktorého sa budú zapisovať všetky skutočnosti podstatné pre naplnenie tejto zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektu. Zhotoviteľ bude viesť stavebný denník v originály a v minimálne dvoch kópiách. Počas pracovnej doby musí byť stavebný denník na stavbe trvale prístupný. Povinnosť viesť stavebný denník končí dňom odstránenia zjavných vad a nedorobkov zistených pri odovzdávacom a preberacom konaní.
  8. Objednávateľ je povinný kontrolovať prostredníctvom ním poverených osôb obsah denníka a k zápisom pripájať svoje stanoviská.
  9. Záznamy v stavebnom denníku sú oprávnení vykonávať poverení zástupcovia Zhotoviteľa, Objednávateľa a projektanta. Okrem nich sú oprávnení vykonávať záznamy aj zástupcovia orgánov štátneho stavebného dohľadu, prípadne iné oprávnené orgány štátnej a verejnej správy. Objednávateľ je povinný kontrolovať obsah denníka a k zápisom pripájať svoje stanoviská.
  10. Objednávateľ vyžaduje podľa zák. č. 82/2005 Z. z. o nelegálnej práci a nelegálnom zamestnávaní, predložiť od Zhotoviteľa (vrátane subdodávateľov) zoznam zamestnancov, ktorí sa budú pohybovať po stavenisku. Ak Zhotoviteľ poruší ustanovenia vyššie uvedeného zákona v dôsledku čoho by príslušný orgán a/alebo úrad vyrubil voči Objednávateľovi sankciu v zmysle príslušných ustanovení zákona, je Zhotoviteľ povinný takto vyrubenú sankciu voči Objednávateľovi v plnom rozsahu uhradiť a súčasne nahradiť všetky náklady vzniknuté Objednávateľovi s uvedenou sankciou a napr. trovy právneho zastúpenia za spracovanie odvolania voči uloženej sankcii a pod. Tým nie je dotknuté právo Objednávateľa na náhradu škody.
  11. Bez písomného súhlasu Objednávateľa podľa predchádzajúceho bodu tohto článku, formou aktualizácie prílohy č.3 Zoznam subdodávateľov, nemôže subdodávateľ vykonávať rozsah prác stanovený Zhotoviteľom. Objednávateľ za subdodávateľa považuje tretiu osobu, ktorá bude Zhotoviteľom poverená realizáciou vybraných položiek rozpočtu stavby na základe zmluvného vzťahu. Objednávateľ si vyhradzuje právo preveriť uvedené skutočnosti na základe dokumentov predložených Objednávateľovi. Zhotoviteľ garantuje spôsobilosť svojich subdodávateľov pre plnenie predmetu zmluvy.
  12. Zhotoviteľ, ktorý spĺňa definičné znaky partnera verejného sektora, a na ktorého sa nevzťahujú výnimky zákona č. 315/2016 Z. z. o registri partnerov verejného sektora a o zmene a doplnení niektorých zákonov má povinnosť zapísať sa do Registra partnerov verejného sektora. V prípade, ak dôjde k zmene údajov napr. k jeho výmazu z registra ako partnera verejného sektora alebo ďalším zmenám, Objednávateľ má právo odstúpiť od tejto zmluvy. Uvedená povinnosť registrácie sa vzťahuje aj na prípadného subdodávateľa.
  13. Objednávateľ týmto zaväzuje Zhotoviteľa diela k osobnej zodpovednosti za splnenie všetkých podmienok, v mene Objednávateľa, pokiaľ sa nedohodne na plnení niektorých podmienok s Objednávateľom inak, stanovených v rozhodnutiach, stanoviskách a vyjadreniach orgánov štátnej správy, samosprávy a orgánov a organizácií dotknutých stavbou, ktoré boli vydané k stavbe v procese projektovej prípravy stavby k stavebnému konaniu a v priebehu stavebného konania. Zhotoviteľ si je vedomý povinnosti vyplývajúcej z Objednávateľom preneseného záväzku a zaväzuje sa týmto k splneniu tejto povinnosti na vlastnú zodpovednosť a nebezpečenstvo z toho vyplývajúce a na vlastné náklady.

IX.   
Odovzdanie a prevzatie diela

* 1. Dielo sa považuje za dokončené dňom odovzdania diela Objednávateľovi písomným protokolom o odovzdaní a prevzatí diela, pričom protokol musí byť podpísaný poverenými zástupcami obidvoch zmluvných strán a musí byť v ňom vyjadrené, že dielo je odovzdané bez vád a nedorobkov, ktoré bránia jeho trvalému užívaniu.
  2. Dielo nie je možne preberať po častiach, iba v celku.
  3. Objednávateľ nie je povinný prevziať dielo, ak zistené vady a nedorobky bránia plneniu jeho účelu.
  4. Ak Objednávateľ odmieta dielo prevziať, je povinný uviesť dôvody. Po odstránení nedostatkov opakuje sa preberacie konanie v nevyhnutnom rozsahu a spíše sa dodatok k pôvodnej zápisnici,
  5. Ak objednávateľ do 10 kalendárnych dní od doručenia písomnej výzvy Zhotoviteľa dielo neprevezme bez uvedenia dôvodu alebo písomne Zhotoviteľovi neoznámi dôvody, pre ktoré odmieta dielo odmieta prevziať, považuje sa dielo uplynutím tejto lehoty za prevzaté Objednávateľom v plnom rozsahu a teda odovzdané. Tým nie sú dotknuté prípadné nároky Objednávateľa z vád dodaného diela.
  6. Zhotoviteľ splní zmluvný záväzok podľa čl. III riadnym vykonaním a odovzdaním diela Objednávateľovi nasledovne:
* Zhotoviteľ odovzdá a Objednávateľ preberie dokončené dielo schopné samostatného užívania podľa zmluvy na odovzdávacom a preberacom konaní.
* Zhotoviteľ je povinný písomne Objednávateľovi oznámiť najmenej 3 dni vopred pripravenosť na odovzdanie diela s termínom, kedy sa má vypísať preberacie konanie.
* O odovzdaní a prevzatí predmetu plnenia spíše Objednávateľ spoločne so Zhotoviteľom preberací protokol o odovzdaní a prevzatí diela.
* Ak Objednávateľ odmietne predmet plnenia prevziať, spíše Objednávateľ a Zhotoviteľ zápisnicu, v ktorej uvedú svoje stanoviská a ich odôvodnenie.
  1. Za dokončené dielo sa považuje dielo po úplnom a riadnom vyhotovení podľa dohodnutého rozsahu a po odstránení všetkých vád.
  2. K preberaciemu konaniu je Zhotoviteľ povinný pripraviť všetky doklady, ktoré sú súčasťou predmetu plnenia a odovzdať ich Objednávateľovi, ak ich neodovzdal už v priebehu vykonávania diela. Ide najmä o nasledujúce doklady:
* **atesty použitých materiálov,**
* **záručné listy použitých výrobkov,**
* **kópiu stavebného denníka,**
* **doklady preukazujúce kvalitu a rozsah odovzdávaného diela,**
* **prehlásenie o zhode v súlade s príslušnými právnymi predpismi, vrátane doloženia atestov použitých materiálov,**
* **fotodokumentácia stavby na CD nosiči,**
* **doklady o uložení stavebného odpadu,**
* **dokumentácia skutočného vyhotovenia stavby**
* **správa o odbornej prehliadke a skúške odberného elektrického zariadenia**
* **EÚ vyhlásenie o zhode rozvádzačov,**
* **oprávnenie zhotoviteľa montáž VTZ elektrických /za spoločnosť aj pracovníka/**
* **záznam z porealizačného merania intenzity umelého osvetlenia – zhoda s projektovým riešením,**
* **záznam z funkčnej skúšky umelého osvetlenia,**
* **záznam zo zaškolenia obsluhy (4 osoby v rozsahu 1 hodiny),**
* **manuál správy a údržby diela.**

X.   
ZMLUVNÉ POKUTY

* 1. Pri omeškaní Zhotoviteľa s vykonaním diela má Objednávateľ voči Zhotoviteľovi právo na zaplatenie zmluvnej pokuty vo výške 0,5 % z ceny diela s ktorým je v omeškaní (bez DPH) za každý deň omeškania. Zhotoviteľ je povinný túto zmluvnú pokutu uhradiť.
  2. V prípade omeškania Objednávateľa s úhradou peňažných záväzkov Zhotoviteľovi má Zhotoviteľ voči objednávateľovi právo na zaplatenie úroku z omeškania z dlžnej sumy vo výške v zmysle ustanovení Obchodného zákonníka. Objednávateľ je povinný tento úrok z omeškania zaplatiť.
  3. Zmluvné pokuty a úroky z omeškania, dohodnuté touto zmluvou hradí povinná strana  
     nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
  4. Ak Zhotoviteľ neodstráni vady diela uvedené v preberacom protokole o odovzdaní a prevzatí diela v lehote určenej na ich odstránenie alebo počas záručnej lehoty v čase určenom v tejto zmluve, zaplatí Objednávateľovi zmluvnú pokutu vo výške 50,- EUR za každý deň omeškania a za každý jednotlivý prípad.
  5. Ak Objednávateľovi vznikne škoda z dôvodu nedodržania termínu ukončenia realizácie diela v zmluvnom termíne, Zhotoviteľ ju uhradí v plnej výške.
  6. Úhrada alebo zápočet zmluvnej pokuty nezbavuje Zhotoviteľa povinnosti dielo riadne dokončiť ani jeho ďalších povinnosti podľa zmluvy.
  7. Lehota splatnosti zmluvnej pokuty je do 30 dní odo dňa doručenia výzvy, ktorým bude uplatnená zmluvná pokuta.

XI.   
ODSTÚPENIE OD ZMLUVY

* 1. Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
  2. Objednávateľ môže až do dokončenia diela odstúpiť od zmluvy v nasledovných prípadoch:
* ak Zhotoviteľ je v konkurznom konaní alebo reštrukturalizačnom konaní alebo vstúpi do likvidácie,
* ak Zhotoviteľ mešká s ukončením diela podľa zmluvnej lehoty a ani v primeranej lehote určenej Objednávateľom dielo nedokončí,
* ak Zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok tejto zmluvy,
* ak napriek písomnému upozorneniu Objednávateľom v stavebnom denníku nie sú zo strany zhotoviteľa dodržané platné predpisy BOZP, ochrany pred požiarmi a ochrany životného prostredia na stavbe diela,
* ak nie sú po výzve Objednávateľa v stavebnom denníku realizované práce v súlade s požiadavkou na kvalitu realizácie diela,
* ak Zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.
  1. Zhotoviteľ môže odstúpiť od zmluvy v nasledovných prípadoch:
* ak Objednávateľ neplní zmluvu, alebo porušil povinnosti z nej vyplývajúce a tým Zhotoviteľovi znemožní vykonanie diela,
* ak Objednávateľovi písomne bezvýsledne určil dodatočne primeranú lehotu na splnenie záväzkov, vyplývajúcich zo zmluvy (ak tieto neplní) a písomne prehlásil, že po uplynutí tejto lehoty odstúpi od zmluvy.
  1. V prípade, že dôjde k predčasnému skončeniu zmluvného vzťahu z dôvodov na strane Zhotoviteľa, je Objednávateľ oprávnený fakturovať Zhotoviteľovi zmluvnú pokutu vo výške 10 % z celkovej ceny diela.
  2. Ak dôjde k zrušeniu alebo odstúpeniu od tejto zmluvy na strane objednávateľa bez zavinenia zhotoviteľa, bude zhotoviteľ fakturovať objednávateľovi práce rozpracované ku dňu zrušenia alebo odstúpenia od zmluvy vo výške podľa rozsahu vykonaných prác na predmete zmluvy. Nárok na úhradu prác a dodávok realizovaných zhotoviteľom ku dňu odstúpenia od zmluvy zostáva zhotoviteľovi zachovaný a vyúčtuje sa podľa zmluvných cien.
  3. Zhotoviteľ protokolárne odovzdá a objednávateľ prevezme práce, ktoré zhotoviteľ vykonal v priebehu realizácie diela, najneskôr do 30 dní po odstúpení od zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok vrátane príslušných dokladov.

XII.   
ZÁVEREČNÉ USTANOVENIA

* 1. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.
  2. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
  3. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.
  4. Zmluva je vyhotovená v štyroch (4) rovnopisoch, z ktorých Objednávateľ obdrží tri (3) vyhotovenia a Zhotoviteľ jedno (1) vyhotovenie.
  5. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
  6. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu, alebo tieto informácie nepoužijú na iné účely ako na plnenie podmienok tejto zmluvy.
  7. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti (ďalej len „právne predpisy“). Objednávateľ konkrétne zabezpečí ochranu (anonymizovanie) tých ustanovení zmluvy o dielo (vrátanej jej príloh), ktoré zhotoviteľ náležite označí. V súlade s § 47a ods. 3 Občianskeho zákonníka tým nie je dotknutá účinnosť týchto ustanovení, ktoré neboli zverejnené.
  8. Zhotoviteľ vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas so zverejnením svojich údajov a údajov ním oprávnených fyzických osôb. Žiadna skutočnosť, obsiahnutá v ustanoveniach tejto zmluvy, nie je predmetom obchodného tajomstva, ani povinnej mlčanlivosti, okrem skutočností zhotoviteľom výslovne označených.
  9. Zhotoviteľ berie na vedomie, že Objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.
  10. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
  11. Zmluvné strany po oboznámení sa s obsahom tejto zmluvy vyhlasujú, že súhlasia s jej obsahom a potvrdzujú, že táto zmluva bola spísaná na základe pravdivých údajov a nebola dohodnutá v tiesni, ani za inak jednostranne nevýhodných podmienok. Na dôkaz toho pripájajú svoje podpisy.

V Levoči, dňa................... V .........................., dňa .........................

**Objednávateľ: Mesto Levoča Zhotoviteľ: ....................................**

....................................................................................................................

Ing. Miroslav Vilkovský, MBA titul, meno, priezvisko,

primátor mesta funkcia oprávnenej osoby